Απόφαση της Επιτροπής

της 16ης Αυγούστου 2001

σχετικά με την τροποποίηση της απόφασης 97/296/ΕΚ για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη κατανάλωση

[κοινοποιηθείσα υπό τον αριθμό Ε(2001) 2526]

(Κείμενο που παρουσιάζει ενδιαφέρον για τον ΕΟΧ)

(2001/635/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 2,

Εκτιμώντας τα ακόλουθα:

(1) Στην απόφαση 97/296/ΕΚ της Επιτροπής(3), όπως τροποποιήθηκε από την απόφαση 2001/111/ΕΚ(4), αναφέρονται οι χώρες και τα εδάφη από τα οποία επιτρέπονται οι εισαγωγές αλιευτικών προϊόντων για ανθρώπινη κατανάλωση. Στο τμήμα Ι του παραρτήματος αναφέρονται τα ονόματα των χωρών και των εδαφών που καλύπτονται από ειδική απόφαση και στο τμήμα ΙΙ αναφέρονται οι χώρες και τα εδάφη που ανταποκρίνονται στα κριτήρια του άρθρου 2 παράγραφος 2 της απόφασης 95/408.

(2) Οι αποφάσεις της Επιτροπής 2001/632/ΕΚ(5) 2001/633/ΕΚ(6). και 2001/634/ΕΚ(7) θέτουν ειδικούς όρους εισαγωγής για τα προϊόντα αλιείας και υδατοκαλλιέργειας καταγωγής Νικαράγουας, Ουγκάντας και Γουινέας, αντίστοιχα. Η Νικαράγουα, η Ουγκάντα και η Γουινέα θα πρέπει να προστεθούν στο τμήμα Ι του παραρτήματος.

(3) Οι Δημοκρατίες του Ελ Σαλβαδόρ και της Μαγιότ παρείχαν στοιχεία που αποδεικνύουν ότι πληρούν τους ισοδύναμους όρους και ότι είναι σε θέση να εξασφαλίσουν ότι τα αλιευτικά προϊόντα που θα εξαχθούν στην Κοινότητα πληρούν τις υγειονομικές απαιτήσεις της οδηγίας 91/493/ΕΚ του Συμβουλίου(8), συνεπώς κρίνεται αναγκαία η τροποποίηση του κατωτέρω καταλόγου για να συμπεριληφθούν οι χώρες αυτές στο τμήμα ΙΙ του καταλόγου. Ωστόσο, μετά από τις πληροφορίες και τις εγγυήσεις που απέστειλε η Μαγιότ είναι αναγκαίο να περιοριστούν οι εισαγωγές των αλιευτικών προϊόντων από το εν λόγω έδαφος μόνο σε νωπά προϊόντα υδατοκαλλιέργειας που δεν έχουν υποστεί μεταποίηση ή προετοιμασία.

(4) Μετά την απόφαση αριθ. 1/2001 της μεικτής επιτροπής ΕΚ/Νήσων Φερόε, της 31ης Ιανουαρίου 2001, για τη θέσπιση διατάξεων εφαρμογής του κτηνιατρικού πρωτοκόλλου που συμπληρώνει τη συμφωνία μεταξύ της Ευρωπαϊκής Κοινότητας, αφενός, και της κυβέρνηση της Δανίας και της τοπικής κυβέρνησης των Νήσων Φερόε, αφετέρου(9), οι Νήσοι Φερόε αναλαμβάνουν να εφαρμόσουν τις διατάξεις που θεσπίζονται στις οδηγίες του Συμβουλίου 91/493/ΕΟΚ και 92/48/ΕΟΚ(10), και τους κανόνες εφαρμογής τους που καθορίζονται στις σχετικές αποφάσεις της επιτροπής. Σύμφωνα με τις διατάξεις της εν λόγω συμφωνίας είναι αναγκαίο να εφαρμοστούν στα αλιευτικά προϊόντα που κατάγονται ή μεταφέρονται από τις Νήσους Φερόε στην ΕΚ, οι διατάξεις που θεσπίζονται στην οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κοινοτικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(11), και, επομένως, η εν λόγω χώρα πρέπει να διαγραφεί από τον κατάλογο των χωρών και εδαφών που περιλαμβάνονται στο παράρτημα της απόφασης 97/296/ΕΚ.

(5) Δεδομένου ότι οι αποφάσεις 2001/632/ΕΚ, 2001/633/ΕΚ και 2001/634/ΕΚ θα αρχίσουν να ισχύουν 60 μέρες μετά τη δημοσίευσή τους στην Επίσημη Εφημερίδα των Ευρωπαϊκών Κοινοτήτων, είναι αναγκαίο να ισχύσει η ίδια προθεσμία για την έναρξη ισχύος της παρούσας απόφασης. Παρόλα αυτά, δεδομένου ότι οι εισαγωγείς αλιευτικών προϊόντων από την Mayotte και το Ελ Σαλβαδόρ θα επιτραπούν για πρώτη φορά με την παρούσα απόφαση, οι εν λόγω εισαγωγές είναι δυνατόν να επιτραπούν αμέσως.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της παρούσας απόφασης αντικαθιστά το παράρτημα της απόφασης 97/296/ΕΚ.

Άρθρο 2

1. Η παρούσα απόφαση αρχίζει να ισχύει την εξηκοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

2. Κατά παρέκκλιση της παραγράφου 1, τα κράτη μέλη μπορούν να επιτρέψουν την εισαγωγή αλιευτικών προϊόντων από το Ελ Σαλβαδόρ και το Mayotte από την ημερομηνία δημοσίευσης της παρούσας απόφασης στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 16 Αυγούστου 2001.

Για την Επιτροπή

David Byrne

Μέλος της Επιτροπής

(1) ΕΕ L 243 της 11.10.1995, σ. 17.

(2) ΕΕ L 289 της 28.10.1998, σ. 36.

(3) ΕΕ L 122 της 14.5.1997, σ. 21.

(4) ΕΕ L 42 της 13.2.2001, σ. 6.

(5) Βλέπε σελίδα 40 της παρούσας Επίσημης Εφημερίδας.

(6) Βλέπε σελίδα 45 της παρούσας Επίσημης Εφημερίδας.

(7) Βλέπε σελίδα 50 της παρούσας Επίσημης Εφημερίδας.

(8) ΕΕ L 268 της 24.9.1991, σ. 15.

(9) ΕΕ L 46 της 16.2.2001, σ. 24.

(10) ΕΕ L 187 της 7.7.1992, σ. 41.

(11) ΕΕ L 395 της 30.12.1989, σ. 13.

ΠΑΡΑΡΤΗΜΑ

"ΠΑΡΑΡΤΗΜΑ

ΚΑΤΑΛΟΓΟΣ ΤΩΝ ΧΩΡΩΝ ΚΑΙ ΤΩΝ ΕΔΑΦΩΝ ΑΠΟ ΤΑ ΟΠΟΙΑ ΕΠΙΤΡΕΠΟΝΤΑΙ ΟΙ ΕΙΣΑΓΩΓΕΣ ΑΛΙΕΥΤΙΚΩΝ ΠΡΟΪΟΝΤΩΝ, ΣΕ ΟΠΟΙΑΔΗΠΟΤΕ ΜΟΡΦΗ, ΠΟΥ ΠΡΟΟΡΙΖΟΝΤΑΙ ΓΙΑ ΑΝΘΡΩΠΙΝΗ ΚΑΤΑΝΑΛΩΣΗ

I. Χώρες και εδάφη που καλύπτονται από ειδική απόφαση βάσει της οδηγίας 91/493/ΕΚ του Συμβουλίου

AL- ΑΛΒΑΝΙΑ

AR- ΑΡΓΕΝΤΙΝΗ

AU- ΑΥΣΤΡΑΛΙΑ

BD- ΜΠΑΓΚΛΑΝΤΕΣ

BR- ΒΡΑΖΙΛΙΑ

CA- ΚΑΝΑΔΑΣ

CI- ΑΚΤΗ ΕΛΕΦΑΝΤΟΣΤΟΥ

CL- ΧΙΛΗ

CN- ΚΙΝΑ

CO- ΚΟΛΟΜΒΙΑ

CU- ΚΟΥΒΑ

CZ- ΤΣΕΧΙΑ

EK- ΙΣΗΜΕΡΙΝΟΣ

EE- ΕΣΘΟΝΙΑ

FK- ΝΗΣΟΙ ΦΟΛΚΛΑΝΤ

GH- ΓΚΑΝΑ

GM- ΓΚΑΜΠΙΑ

GT- ΓΟΥΑΤΕΜΑΛΑ

GN- ΓΟΥΙΝΕΑ ΚΟΝΑΚΡΙ

ID- ΙΝΔΟΝΗΣΙΑ

IN- ΙΝΔΙΑ

IR- ΙΡΑΝ

JM- ΤΖΑΜΑΙΚΑ

JP- ΙΑΠΩΝΙΑ

KR- ΝΟΤΙΟΣ ΚΟΡΕΑ

LT- ΛΙΘΟΥΑΝΙΑ

LV- ΛΕΤΟΝΙΑ

MA- ΜΑΡΟΚΟ

MG- ΜΑΔΑΓΑΣΚΑΡΗ

MR- ΜΑΥΡΙΤΑΝΙΑ

MU- ΜΑΥΡΙΚΙΟΣ

MV- ΜΑΛΔΙΒΕΣ

MX- ΜΕΞΙΚΟ

MY- ΜΑΛΑΙΣΙΑ

NA- ΝΑΜΙΜΠΙΑ

NG- ΝΙΓΗΡΙΑ

NI- ΝΙΚΑΡΑΓΟΥΑ

NZ- ΝΕΑ ΖΗΛΑΝΔΙΑ

OM- ΟΜΑΝ

ΡA- ΠΑΝΑΜΑΣ

ΡE- ΠΕΡΟΥ

ΡH- ΦΙΛΙΠΠΙΝΕΣ

ΡK- ΠΑΚΙΣΤΑΝ

PL- ΠΟΛΩΝΙΑ

RU- ΡΩΣΙΑ

SC- ΣΕΫΧΕΛΛΕΣ

SG- ΣΙΓΚΑΠΟΥΡΗ

SN- ΣΕΝΕΓΑΛΗ

TH- ΤΑΪΛΑΝΔΗ

TN- ΤΥΝΗΣΙΑ

TW- ΤΑΪΒΑΝ

TZ- ΤΑΝΖΑΝΙΑ

UG- ΟΥΓΚΑΝΤΑ

UY- ΟΥΡΟΥΓΟΥΑΗ

VE- ΒΕΝΕΖΟΥΕΛΑ

VN- ΒΙΕΤΝΑΜ

YE- ΥΕΜΕΝΗ

ZA- ΝΟΤΙΟΣ ΑΦΡΙΚΗ

II. Χώρες και εδάφη που ανταποκρίνονται στους όρους του άρθρου 2 παράγραφος 2 της απόφασης 95/408/ΕΚ του Συμβουλίου

AG- ΑΝΤΙΓΚΟΥΑ ΚΑΙ ΜΠΑΡΜΠΟΥΝΤΑ(1)

AN- ΟΛΛΑΝΔΙΚΕΣ ΑΝΤΙΛΛΕΣ

AO- ΑΓΚΟΛΑ

AZ- ΑΖΕΡΜΠΑΪΤΖΑΝ(2)

BJ- ΜΠΕΝΙΝ

BS- ΜΠΑΧΑΜΕΣ

BY- ΛΕΥΚΟΡΩΣΙΑ

BZ- ΜΠΕΛΙΖ

CG- ΔΗΜΟΚΡΑΤΙΑ ΤΟΥ ΚΟΝΓΚΟ(3)

CH- ΕΛΒΕΤΙΑ

CM- ΚΑΜΕΡΟΥΝ

CR- ΚΟΣΤΑ ΡΙΚΑ

CY- ΚΥΠΡΟΣ

DZ- ΑΛΓΕΡΙΑ

ER- ΕΡΥΘΡΑΙΑ

FJ- ΝΗΣΙΑ ΦΙΤΖΙ

GA- ΓΚΑΜΠΟΝ

GD- ΓΡΕΝΑΔΑ

GL- ΓΡΟΙΛΑΝΔΙΑ

HK- ΧΟΝΓΚ-ΚΟΝΓΚ

HN- ΟΝΔΟΥΡΕΣ

HR- ΚΡΟΑΤΙΑ

HU- ΟΥΓΓΑΡΙΑ(4)

IL- ΙΣΡΑΗΛ

KE- ΚΕΝΥΑ

LK- ΣΡΙ ΛΑΝΚΑ

MM- ΜΥΑΝΜΑΡ

MT- ΜΑΛΤΑ

MZ- ΜΟΖΑΜΒΙΚΗ

NC- ΝΕΑ ΚΑΛΗΔΟΝΙΑ

PF- ΓΑΛΛΙΚΗ ΠΟΛΥΝΗΣΙΑ

PG- ΠΑΠΟΥΑΣΙΑ ΝΕΑ ΓΟΥΙΝΕΑ

PM- ΣΑΙΝΤ ΠΙΕΡ ΚΑΙ ΜΙΚΕΛΟΝ

RO- ΡΟΥΜΑΝΙΑ

SB- ΝΗΣΟΙ ΣΟΛΟΜΩΝΤΟΣ

SH- ΑΓΙΑ ΕΛΕΝΗ

SI- ΣΛΟΒΕΝΙΑ

SR- ΣΟΥΡΙΝΑΜ

SV- ΕΛ ΣΑΛΒΑΔΟΡ

TG- ΤΟΓΚΟ

TR- ΤΟΥΡΚΙΑ

US- ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ

YT- ΜΑΓΙΟΤ(5)

ZW- ΖΙΜΠΑΜΠΟΥΕ

(1) Μόνο για τις εισαγωγές νωπών ιχθύων.

(2) Μόνο για τις εισαγωγές χαβιαριού.

(3) Μόνο για τις εισαγωγές αλιευτικών προϊόντων που έχουν αλιευθεί, καταψυχθεί και τοποθετηθεί στην τελική τους συσκευασία στη θάλασσα.

(4) Μόνο για τις εισαγωγές ζώντων ζώων που προορίζονται για άμεση ανθρώπινη κατανάλωση.

(5) Μόνο για τις εισαγωγές νωπών προϊόντων υδατοκαλλιέργειας που δεν έχουν υποστεί μεταποίηση ή προετοιμασία."